Six million Brits travelling for Jubilee weekend getaway - AOL UK Travel
By Roshina Jowaheer 2 Jun 2012, 10:41
Tags: abta, jubilee, staycation, uk Kom kuier by Patensie Sitrusfees | News24
Kom kuier by Patensie Sitrusfees
LEMOENE en vermaak by die dosyne.
Sit jou feeshoed op, trek gemaklike skoene aan en kry Saterdag koers na Patensie.
Dit is daardie tyd van die jaar waar weggelê word aan die heerlikste, sappigste sitrus-vrugte. Voeg daarby vars groente, sport, eg Suid-Afrikaanse handwerk en liplekker tuisgebak, asook ’n dag van kompetisies en vermaak en die Patensie Sitrusfees is die plek waar jy wil wees.
Vir die eerste keer in die fees se sesjarige bestaan is daar ’n bergfietswedren en ’n nag-wedloop.
Poppie Coetzer (66), die gewildste van al die TV-Kokkdore, maak vanjaar ’n draai by die fees en die boereworsbraai-kompetisie vir die jongklomp is terug. Daar is twee kategorieë waarin jong braaiers - onder 8 jaar oud en tussen 8 en 12 jaar oud - dit om die braaititel kan uitspook.
Een van die grootste aantrekkingskragte van die fees is die boordetoer. ’n Ou omgeboude lemoen-oesbak word agter ’n trekker gehaak. Besoekers kan dan saamry plaas en boorde toe, terwyl die boer praat oor sitrusverbouing en die variëteite. Mense kan dan sommer pluk en proe.
Verder op die spyskaart is die Agri-ekspo met onder meer ouderwetse motors en trekkers, asook die jongste motors, trekkers en implemente op die mark.
Musiekliefhebbers kan uitsien na top-vermaak deur Andries Vermeulen, Aimée le Roux, Ruan van der Kuil en Angel.
Eg Suid-Afrikaanse handwerk en tuisgemaakte produkte sal te koop wees, en daar is kosstalletjies vir elke smaak, ’n vars vrugte- en groentemark, ’n teetuin en biertent.
Vir die jongelinge is daar ’n speelpark, verfbal-teikenskiet en vermaak deur Lilly van Liekieland en Lollos.
Die fees, aangebied deur Gamtoos Toerisme, vind plaas op 13 Junie by die Laerskool Gamtoosvallei- skoolgrond en open om 09:00.
Toegang is R40 vir volwassenes en R10 vir kinders. Vir meer inligting, stuur ’n epos aan Nichola Uys by sitrusfees@patensie.co.za of besoek www.baviaans.net